**UAB “S-FORM"**

(UAB „S-Form“, Pramonės g. 16 a, Alytus, Lietuva, el. paštas sform@sform.lt, tel.:8-315-77157 , duomenys apie įmonę kaupiami ir saugomi Lietuvos Respublikos juridinių asmenų registre, Įm. kodas 300027737, PVM kodas LT100001086712)

**0,4 MWp SAULĖS FOTOELEKTRINĖS ĮRANGOS (ĮSKAITANT MONTAVIMĄ) PIRKIMO SĄLYGOS**

## SĄVOKOS

|  |  |  |
| --- | --- | --- |
| Eil. Nr. | Sąvoka  | Apibrėžimas  |
|  | Civilinis kodeksas | Lietuvos Respublikos civilinis kodeksas; |
|  | Galutinis pasiūlymas | Derybų protokole su kiekvienu Tiekėju suderėtos sąlygos bei Tiekėjo pateikto Pasiūlymo sąlygos; |
|  | Komisija  | Pirkėjo direktoriaus įsakymu sudaryta viešojo pirkimo komisija; |
|  | Pasiūlymas | Tiekėjo pateiktų dokumentų, nurodytų Pirkimo sąlygų 4 skyriuje, visuma; |
|  | Pirkėjas | UAB „S-Form“, kodas: 300027737, PVM mokėtojo kodas LT100001086712, adresas: pramonės g. 16 a, Alytus, Lietuva |
|  | Pirkimas  | Pirkėjo vykdomo projekto „AEI diegimas įmonėje UAB „S - Form” pirkimo sąlygos kurios paskelbtos Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt); |
|  | Pirkimo dokumentai | Pirkimo sąlygos, Skelbimas, Pirkimo sąlygų paaiškinimai ir patikslinimai; |
|  | Pirkimo objektas | Pirkėjo įsigyjama saulės fotoelektrinės įranga, su jos montavimu susijusios paslaugos ir darbai, bei saulės fotoelektrinės eksploatacinė priežiūra garantiniu laikotarpiu; |
|  | Skelbimas | Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt) pateiktas skelbimas apie Pirkimo vykdymą bei informaciniai pranešimai apie Pirkimo sąlygų paaiškinimus ir patikslinimus; |
|  | Subrangovas | Tiekėjo Sutarties vykdymui planuojamas pasitelkti subrangovas, subtiekėjas ar subteikėjas, kuris atliks darbus, tieks prekes ir (ar) teiks paslaugas; |
|  | Sutartis | Sutartis tarp Pirkėjo ir Tiekėjo, kuri pateikiama Pirkimo sąlygų 3 priede; |
|  | Taisyklės | Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316 |
|  | Techninė specifikacija  | Pirkimo sąlygų 1 priedas, kuriame aprašytas Pirkimo objektas ir jam keliami reikalavimai; |
|  | Tiekėjas  | Kiekvienas ūkio subjektas – fizinis asmuo, privatusis juridinis asmuo, viešasis juridinis asmuo, kitos organizacijos ir jų padaliniai ar tokių asmenų grupė – galintis pasiūlyti ar siūlantis Pirkimo objektą; |
|  | VEI | Valstybinės energetikos inspekcija prie Energetikos ministerijos; |
|  | VTPSI | Valstybinė teritorijų planavimo ir statybos inspekcija prie Aplinkos ministerijos. |

TURINYS

 SĄVOKOS 2

1. BENDROSIOS NUOSTATOS 4

2. PIRKIMO OBJEKTAS 4

3. TIEKĖJŲ KVALIFIKACIJOS REIKALAVIMAI 4

4. PASIŪLYMŲ RENGIMAS, PATEIKIMAS, KEITIMAS 8

5. KONKURSO SĄLYGŲ PAAIŠKINIMAS IR PATIKSLINIMAS 9

6. PASIŪLYMŲ NAGRINĖJIMAS IR VERTINIMAS 10

7. PASIŪLYMŲ ATMETIMO PRIEŽASTYS 10

8. DERYBOS 11

9. GALUTINIŲ PASIŪLYMŲ VERTINIMO TVARKA 12

10. SPRENDIMAS DĖL LAIMĖTOJO NUSTATYMO 14

11. PIRKIMO SUTARTIES SĄLYGOS 14

12. BAIGIAMOSIOS NUOSTATOS 15

13. Priedai 16

# BENDROSIOS NUOSTATOS

* 1. UAB „S-Form“ (toliau vadinama – Pirkėjas) įgyvendindama projektą" AEI diegimas įmonėje UAB „S-Form” Nr.04.2.1-LVPA-K-836-01-0039, bendrai finansuojamą Europos Sąjungos struktūrinės paramos ir Lietuvos Respublikos lėšomis numato įsigyti: 0,4 MWp galios fotovoltinės saulės šviesos elektrinės projektavimo ir įrengimo (rangos) darbus kartu su reikalinga įranga, kaip tai numatyta techninėje specifikacijoje. Vartojamos pagrindinės sąvokos, apibrėžtos **Projektų finansavimo ir administravimo taisyklėse, patvirtintose Lietuvos Respublikos finansų ministro 2014 m. spalio 8 d. įsakymu Nr. 1K-316** (toliau – Taisyklės)
	2. Pirkimas vykdomas vadovaujantis Taisyklėmis, Lietuvos Respublikos civiliniu kodeksu (toliau – Civilinis kodeksas), kitais teisės aktais bei konkurso sąlygomis.
	3. Skelbimas apie pirkimą paskelbtas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt), ***2018 metų balandžio mėn. 28d.***
	4. Pirkimas atliekamas konkurso būdu laikantis lygiateisiškumo, nediskriminavimo, abipusio pripažinimo, proporcingumo, skaidrumo principų.
	5. Konkursui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, pirkėjas pasilieka teisę pakartotinį pirkimą vykdyti Taisyklių 461. punkte nustatyta tvarka.
	6. Pirkėjo įgaliotas asmuo palaikyti tiesioginį ryšį su tiekėjais ir gauti iš jų su pirkimo procedūromis susijusius pranešimus: UAB „S-Form“ biuro administratorė Vaida Langvinytė, tel.: +370 315 77157, mob. +370 630 33844, fax. +370 315 77299, sform@sform.lt , Pramonės g. 16A Alytus.

# PIRKIMO OBJEKTAS

* 1. Perkama 0,4 MWp galios fotovoltinės saulės šviesos elektrinės projektavimo ir įrengimo (rangos) darbus kartu su reikalinga įranga, kurių savybės nustatytos pateiktoje techninėje specifikacijoje.
	2. Šis pirkimas į dalis neskirstomas, todėl pasiūlymas turi būti pateiktas visam nurodytam įrangos beidarbų kiekiui, pagal reikalaujamus terminus: projektavimas 40 dienų po sutarties pasirašymo; rangos darbai objekte –21 diena nuo raštu suderintos rangos darbų pradžios; leidimo gaminti elektros energiją gavimas – 60 dienų po rangos darbų objekte pabaigos.
	3. Prekių pristatymo bei darbų atlikimo vieta – Pramonės g. 16 a, Alytus, LT-62175, Lietuva.

# TIEKĖJŲ KVALIFIKACIJOS REIKALAVIMAI

* 1. Tiekėjas, dalyvaujantis pirkime, turi atitikti šiuos minimalius reikalavimus:

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Kvalifikacijos reikalavimus įrodantys dokumentai** |
|  | Tiekėjas nėra bankrutavęs, likviduojamas, su kreditoriais sudaręs taikos sutarties, sustabdęs ar apribojęs savo veiklos arba jo padėtis pagal šalies, kurioje jis registruotas, įstatymus nėra tokia pati ar panaši. Jam nėra iškelta restruktūrizavimo, bankroto byla arba nėra vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais arba jam nėra vykdomos analogiškos procedūros pagal šalies, kurioje jis registruotas, įstatymus | 1) Valstybės įmonės Registrų centro dokumentas, patvirtinantis, kad tiekėjas nėra bankrutavęs, likviduojamas, jam nėra iškelta restruktūrizavimo, bankroto byla ar vykdomas bankroto procesas ne teismo tvarka, nėra siekiama priverstinio likvidavimo procedūros ar susitarimo su kreditoriais, arba išrašas iš teismo sprendimo. |
|  | Tiekėjas turi būti įvykdęs įsipareigojimus, susijusius su mokesčių, įskaitant socialinio draudimo įmokas, mokėjimu . Tiekėjas laikomas įvykdžiusiu įsipareigojimus, jeigu jo įsiskolinimo suma neviršija 50 (penkiasdešimt) Eur. | 1) Valstybinės mokesčių inspekcijos prie Lietuvos Respublikos finansų ministerijos teritorinės valstybinės mokesčių inspekcijos arba valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis. |
|  | Tiekėjas, kuris yra fizinis asmuo arba tiekėjo, kuris yra juridinis asmuo, vadovas ar ūkinės bendrijos tikrasis narys (nariai), turintis (turintys) teisę juridinio asmens vardu sudaryti sandorį, neišnykusio ar nepanaikinto teistumo ir dėl tiekėjo (juridinio asmens) per pastaruosius 5 metus nebuvo priimtas ir įsiteisėjęs apkaltinamasis teismo nuosprendis už dalyvavimą nusikalstamame susivienijime, jo organizavimą ar vadovavimą jam, už kyšininkavimą, tarpininko kyšininkavimą, papirkimą, sukčiavimą, kredito, paskolos ar tikslinės paramos panaudojimą ne pagal paskirtį ar nustatytą tvarką, kreditinį sukčiavimą, mokesčių nesumokėjimą, neteisingų duomenų apie pajamas, pelną ar turtą pateikimą, deklaracijos, ataskaitos ar kito dokumento nepateikimą, nusikalstamu būdu gauto turto įgijimą ar realizavimą, nusikalstamu būdu įgytų pinigų ar turto legalizavimą, dėl kitų valstybių tiekėjų nėra priimtas ir įsiteisėjęs apkaltinamasis teismo nuosprendis už 2004 m. kovo 31 d. Europos Parlamento ir Tarybos direktyvos 2004/18/EB dėl viešojo darbų, prekių ir paslaugų pirkimo sutarčių sudarymo tvarkos derinimo 45 straipsnio 1 dalyje išvardytuose Europos Sąjungos teisės aktuose apibrėžtus nusikaltimus. | Išrašai iš teismų sprendimų, jei tokie yra, ar Informatikos ir ryšių departamento prie Lietuvos Respublikos vidaus reikalų ministerijos išduota pažyma ar valstybės įmonės Registrų centro Lietuvos Respublikos Vyriausybės nustatyta tvarka išduotas dokumentas, patvirtinantis jungtinius kompetentingų institucijų tvarkomus duomenis, liudijantis, kad nėra nurodytų pažeidimų. |
|  | Tiekėjas turi teisę verstis energetikos įrenginių eksploatavimo veikla (Eksploatacijos darbų sritys: Specialiųjų elektros įrenginių eksploatavimo darbai; Elektros instaliacijos iki 1000 V eksploatavimo darbai) | 1) Tiekėjo įstatų dalis ar Lietuvos Respublikos juridinių asmenų registro išplėstinis išrašas (ar kitų dokumentų, kuriuose būtų nurodyta tiekėjo įregistravimo faktas bei vykdoma veikla), tiekėjas turi teisę verstis pirkimo sutarčiai vykdyti reikalinga veikla.2) Lietuvos Respublikos Valstybinės energetikos inspekcijos prie Energetikos ministerijos išduotas atestatas. |
|  | Tiekėjas, vykdydamas statybos darbus, laikosi aplinkosaugos vadybos sistemos ISO 14001:2012 standarto reikalavimų arba lygiavertės aplinkosaugos vadybos sistemos reikalavimų, sutarčiai reikalingai veiklai vykdyti. | Pateikiamas patvirtintas nepriklausomos įstaigos išduotas galiojantis ISO 14001 sertifikatas, išduotas ne anksčiau nei 2012 metais arba lygiavertis aplinkosaugos vadybos sistemos reikalavimų laikymąsi patvirtinantis dokumentas. Patvirtinančiame dokumente nurodyta sertifikavimo sritis turi būti susijusi su sutarčiai įvykdyti reikalinga veikla (fotovoltinės saulės šviesos elektrinės projektavimo ir įrengimo (rangos) darbai). |

* 1. Ekonominės ir finansinės būklės, techninio pajėgumo ir profesinės kvalifikacijos reikalavimai:

|  |  |  |
| --- | --- | --- |
|  | Tiekėjo paskutinių 3 (trijų) finansinių metų arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus bendra apyvarta yra ne mažesnė nei 1,5 pasiūlymo vertės be PVM.  | Pateikiamas tiekėjo paskutinių finansinių 3 metų arba to laiko, nuo kurio vykdoma veikla (jeigu tiekėjas veiklą vykdė trumpiau nei 3 metus) pelno (nuostolių) ataskaitą arba šalies, kurioje registruotas Tiekėjas, atitinkamas dokumentas. |
|  | Tiekėjas turi pakankamas apyvartines lėšas sutartiniams įsipareigojimams pradėti vykdyti - ne mažiau nei 0,7 pasiūlymo vertės be PVM. | 1. Banko arba kitos kredito įmonės pažyma (-os) apie turimas lėšas sąskaitose ir/arba raštas iš LR registruoto banko (ar užsienio banko filialo), kuriuo patvirtinama apie nepanaudotą kredito, skirto apyvartinių lėšų papildymui, sumą konkurso pasiūlymo pateikimo laikotarpio data. Taip pat tiekėjas su pasiūlymu teikia raštišką sutikimą Pirkėjui pateikti užklausą tiekėjo bankui ar kredito įstaigai ir gauti atsakymą apie turimas tiekėjo lėšas banke su tikslu įvertini lėšų kilmę (lėšos neturi būti trumpalaikė susijusios šalies paskola) ir jų pastovumą. Nurodyti dokumentai turi būti išduoti ne anksčiau kaip 30 dienų iki pasiūlymų pateikimo termino pabaigos.
 |
|  | Tiekėjo paskutinių 3 (trijų) patvirtintų finansinių metų kritinio likvidumo vidutinis koeficientas (tiekėjo trumpalaikio finansinio stabilumo rodiklis) yra ne mažesnis kaip 0,7. Kriterijus išreiškiamas kaip trumpalaikio turto ir atsargų skirtumo santykis su trumpalaikiais įsipareigojimais. Jeigu trumpalaikiai įsipareigojimai lygūs 0, laikoma, kad tiekėjas atitinka nustatytą kritinio likvidumo reikalavimą. | Pateikiamas tiekėjo 3 (trijų) paskutinių patvirtintų finansinių metų balansas arba šalies, kurioje registruotas Tiekėjas, atitinkamas dokumentas ir atitinkamo koeficiento skaičiavimai. |
|  | Tiekėjo per pastaruosius 3 (trejus) metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 (trejus) metus, įrengtų saulės jėgainių galios suma sudaro ne mažiau nei 400 kW, iš kurių tiekėjas turi būti “iki rakto” įrengęs (t.y. sėkmingai užbaigęs, atlikęs defektų šalinimą po jėgainės bandomosios eksploatacijos ir pasirašęs galutinį darbų perdavimo aktą) bent 1 (vieną) ne mažesnės nei 160 kW galios saulės jėgainę. | Pateikiami dokumentai:1. Per paskutinius 3 metus arba per laiką nuo tiekėjo įregistravimo dienos (jeigu tiekėjas vykdė veiklą mažiau nei 3 metus) sutarčių sąrašas, nurodant: užsakovą, darbų aprašymą, pradžios ir pabaigos datas, saulės fotoelektrinės galią.
2. Sutarčių sąraše nurodomos saulės elektrinės (-ių) Valstybinės energetikos inspekcijos prie Energetikos ministerijos energetikos įrenginių techninės būklės pažyma (-os) apie energetikos įrenginių techninę būklę

 ir/arba1. užsakovų pažyma (-os) (atsiliepimas (-ai)) apie tai, kad sutartys buvo įvykdytos tinkamai. Pažymose (atsiliepimuose) be kita ko turi būti nurodyta darbų atlikimo data ir vieta, informacija, ar darbai buvo atlikti pagal galiojančių teisės aktų, reglamentuojančių darbų atlikimą, reikalavimus, ar tinkamai užbaigti, ar atliktas defektų šalinimas po jėgainės bandomosios eksploatacijos.
 |
|  | Tiekėjas turi turėti bent vieną kvalifikuotą darbų vadovą (-us), kuris (-ie) būtų kvalifikuotas (-i) elektros inžinerinių sistemų įrengimo ir procesų valdymo darbams (ne mažesnė nei 3 (trijų) metų kvalifikacinė patirtis) ir bent vieną projekto dalies vadovą (-us) techninio projekto elektrotechnikos ir automatizavimo dalims (ne mažesnė nei 3 (trijų) metų kvalifikacinė patirtis). | Vadovaujančių ir už sutarties vykdymą atsakingų specialistų sąrašas, kuriame turi būti nurodyti specialistų vardai, pavardės, išsilavinimas (pateikiamas išsilavinimą atitinkamoje srityje pagrindžiantis dokumentas), nurodoma kvalifikacija, darbo stažas (pateikiamas specialisto CV bei per paskutinius 3 (trejus) metus atliktų darbų sąrašas, nurodant objekto pavadinimą, adresą, darbų pradžios ir pabaigos datas (mėnesių tikslumu), atliktų darbų aprašą, užsakovo kontaktinius duomenis). |
|  | Tiekėjas turi būti oficialus įtampos keitiklių gamintojo techninio (garantinio) aptarnavimo atstovas/partneris Lietuvoje. | Teikiama įrangos gamintojo deklaracija arba sertifikatas liudijantis Tiekėjo atstovavimą/partnerystę.  |
|  | Tiekėjas turi būti montuojamų fotovoltinių saulės modulių gamintojas arba šių gamintojų atstovas, įgaliotas parduoti įrangą Lietuvoje. | Pateikiami fotovoltinių saulės modulių gamintojų arba jų atstovų dokumentai, įrodantys, kad Tiekėjas yra fotovoltinių saulės modulių gamintojas arba gamintojų įgaliotas parduoti įrangą. |
|  | Tiekėjas, vykdydamas statybos darbus, laikosi kokybės vadybos sistemos ISO 9001:2012 standarto reikalavimų arba lygiavertės kokybės vadybos sistemos reikalavimų, sutarčiai reikalingai veiklai vykdyti. | Pateikiamas patvirtintas nepriklausomos įstaigos išduotas galiojantis ISO 9001 sertifikatas, išduotas ne anksčiau nei 2012 metais arba lygiavertis kokybės vadybos sistemos reikalavimų laikymąsi patvirtinantis dokumentas. Patvirtinančiame dokumente nurodyta sertifikavimo sritis turi būti susijusi su sutarčiai įvykdyti reikalinga veikla (fotovoltinės saulės šviesos elektrinės projektavimo ir įrengimo (rangos) darbai). |

**\* Pastabos:**

1) 3.1.1-3.1.3 punktuose nurodyti dokumentai, turi būti išduoti ne anksčiau kaip 30 dienų iki pasiūlymų pateikimo termino pabaigos. Jei dokumentai išduoti anksčiau, tačiau jų galiojimo terminas ilgesnis nei pasiūlymų pateikimo terminas, toks dokumentas yra priimtinas.

2) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų – pateikiama priesaikos deklaracija arba oficiali tiekėjo deklaracija;

3) dokumentų kopijos yra tvirtinamos tiekėjo ar jo įgalioto asmens parašu, nurodant žodžius „Kopija tikra“ ir pareigų pavadinimą, vardą (vardo raidę), pavardę, datą ir antspaudą (jei turi).

* 1. Jei bendrą pasiūlymą pateikia ūkio subjektų grupė, šių konkurso sąlygų **3.1.1 – 3.1.3** bei **3.2.3** punktuose nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, **3.1.4 – 3.1.5** punktuose nustatytus reikalavimus turi atitikti tie ūkio subjektų grupės nariai, kurie bus atsakingi už šių darbų vykdymą, **3.2.4.** **3.2.6. – 3.2.8.** punktuose nustatytus kvalifikacinius reikalavimus turi atitikti bent vienas ūkio subjektų grupės narys, **3.2.1.**, **3.2.2.** ir **3.2.5.** punktuose nustatytus kvalifikacijos reikalavimus turi atitikti visi ūkio subjektų grupės nariai kartu.
	2. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią pirkėjas gali įrodyti bet kokiomis teisėtomis priemonėmis.
	3. Jei pirkimo procedūrose dalyvauja ūkio subjektų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su pirkėju sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių pirkėjui nevykdymą. Taip pat jungtinės veiklos sutartyje turi būti numatyta, kuris asmuo atstovauja ūkio subjektų grupei (su kuo pirkėjas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją, kuriam Rangovui suteikti įgaliojimai pateikti pasiūlymą, jį pasirašyti, sudaryti sutartį).
	4. Tiekėjas, ketinantis dalį darbų atlikti subranguojant darbus ar paslaugas tretiesiems juridiniams asmenims, tokių darbų ar paslaugų apimtis turi nurodyti savo pasiūlyme bei įvardinti, kokius subrangovus ir kokiai pirkimo daliai atlikti jis ketina pasitelkti. Jeigu subrangovų atliekamų darbų ar paslaugų apimtis viso projekto dalyje yra didesnė kaip 10 %, subrangovai turi atitikti konkurso sąlygų 3.1.1. - 3.1.3. ir 3.1.5 punktuose numatytus reikalavimus ir tiekėjas turi pateikti šiuos kvalifikacijos reikalavimus įrodančius dokumentus kartu su teikiamu pasiūlymu.

# PASIŪLYMŲ RENGIMAS, PATEIKIMAS, KEITIMAS

* 1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
	2. Pasiūlymas turi būti pateikiamas raštu, pasirašytas tiekėjo arba jo įgalioto asmens.
	3. Tiekėjas kainos pasiūlymą privalo pateikti pagal konkurso sąlygų 2 priede pateiktą formą. Pasiūlymas teikiamas užklijuotame voke. Ant voko turi būti užrašytas *Pirkėjo pavadinimas, adresas, pirkimo pavadinimas, tiekėjo pavadinimas ir adresas.* Vokas su pasiūlymu grąžinamas jį atsiuntusiam tiekėjui, jeigu pasiūlymas pateiktas neužklijuotame voke.
	4. Tiekėjas kartu su pasiūlymu privalo pateikti darbų vykdymo grafiką.
	5. **Pasiūlymą sudaro tiekėjo raštu pateiktų dokumentų visuma**:
		1. užpildyta pasiūlymo forma, parengta pagal šių pirkimo konkurso sąlygų 2 priedą;
		2. konkurso sąlygose nurodytus minimalius kvalifikacijos reikalavimus pagrindžiantys dokumentai;
		3. tiekėjo vadovo patvirtintas paslaugų suteikimo ir darbų atlikimo grafikas, nurodant esminių tiekėjo suteikiamų paslaugų ar atliekamų darbų trukmę kalendorinėmis dienomis nuo sutarties pasirašymo dienos;
		4. jungtinės veiklos sutartis arba tinkamai patvirtinta jos kopija, jei bendrą pasiūlymą teikia ūkio subjektų grupė;
		5. tiekėjas kartu su pasiūlymu privalo pateikti pasiūlymo galiojimą užtikrinantį dokumentą:
			1. tiekėjas kartu su pasiūlymu privalo pateikti pasiūlymo galiojimą užtikrinantį dokumentą – besąlyginę banko, kredito unijos garantiją arba draudimo bendrovės draudimo laidavimo raštą, pasirašytą pasiūlymo galiojimo užtikrinimą išdavusio banko, kredito unijos ar draudimo bendrovės originaliu parašu, kurioje pasiūlymas turi būti užtikrinamas ne mažesnei negu 10 dešimt procentų sumai nuo pasiūlyme siūlomos kainos (su PVM) Eur. Jeigu tiekėjas pateikia draudimo bendrovės išduotą pasiūlymo galiojimą užtikrinantį dokumentą, tai kartu su pasiūlymo laidavimo draudimo raštu tiekėjas turi pateikti ir pasirašytą draudimo liudijimą (polisą).
			2. Pasiūlymo galiojimo užtikrinantis dokumentas gražinamas tiekėjams per 60 (šešiasdešimt) darbo dienų, pasibaigus konkursui (nutraukus pirkimą ar paskelbus laimėtoją).
		6. kita konkurso sąlygose prašoma informacija ir (ar) dokumentai.
	6. Tiekėjas gali pateikti tik vieną pasiūlymą – individualiai arba kaip ūkio subjektų grupės narys. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
	7. Tiekėjas, pateikdamas pasiūlymą, turi siūlyti visą nurodytą prekių kiekį ir darbų apimtį.
	8. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.
	9. Pasiūlymas turi būti pateiktas iki 2018 m. gegužės 8 d. 16.00 val. (Lietuvos Respublikos laiku) pateikus paštu, per pasiuntinį ar tiesiogiai atvykus šiuo adresu: „S-Form“, UAB, Pramonės g. 16 a, Alytus, LT-62175, Lietuva, administracijai, darbo laikas nuo 8:00 val. iki 16:30 val. Tiekėjo prašymu Pirkėjas nedelsdamas pateikia rašytinį patvirtinimą, kad tiekėjo pasiūlymas yra gautas, ir nurodo gavimo dieną, valandą ir minutę.
	10. Pirkėjas neatsako už pašto vėlavimus ar kitus nenumatytus atvejus, dėl kurių pasiūlymai nebuvo gauti ar gauti pavėluotai. Pavėluotai gauti pasiūlymai neatplėšiami ir grąžinami tiekėjui registruotu laišku
	11. Pasiūlymuose nurodoma prekių ir darbų kaina pateikiama eurais, turi būti išreikšta ir apskaičiuota taip, kaip nurodyta šių konkurso sąlygų 2 priede. Apskaičiuojant kainą, turi būti atsižvelgta į visą šių konkurso sąlygų 2 priede nurodytą prekių kiekį ir darbų apimtį, kainos sudėtines dalis, į techninės specifikacijos reikalavimus ir pan. Į prekių ir darbų kainą turi būti įskaityti visi mokesčiai ir visos tiekėjo išlaidos*.* Jokios kitos išlaidos, neįskaičiuotos į pasiūlymo kainą, tiekėjui nebus atlyginamos.
	12. Pasiūlymas turi galioti ne trumpiau nei 60 dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose.
	13. Kol nesibaigė pasiūlymų galiojimo laikas, pirkėjas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
	14. Nesibaigus pasiūlymų pateikimo terminui Pirkėjas turi teisę jį pratęsti. Apie naują pasiūlymų pateikimo terminą Pirkėjas praneša raštu visiems tiekėjams, gavusiems konkurso sąlygas bei paskelbia apie tai Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	15. Pasibaigus skelbime nurodytam pasiūlymų pateikimo terminui ir negavus nė vieno pasiūlymo, pirkimas bus vykdomas iš naujo.
	16. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Pirkėjas jį gauna pateiktą raštu iki pasiūlymų pateikimo termino pabaigos.

# KONKURSO SĄLYGŲ PAAIŠKINIMAS IR PATIKSLINIMAS

* 1. Pirkėjas atsako į kiekvieną Tiekėjo el. paštu sform@sform.lt pateiktą prašymą paaiškinti pirkimo sąlygas, jeigu prašymas gautas ne vėliau kaip prieš 3 darbo dienas iki pirkimo pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas pirkėjas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Pirkėjas, atsakydamas tiekėjui, kartu siunčia paaiškinimus ir visiems kitiems tiekėjams, kuriems jis pateikė konkurso sąlygas, bet nenurodo, kuris tiekėjas pateikė prašymą paaiškinti konkurso sąlygas arba Pirkėjas, atsakydamas tiekėjui, kartu paaiškinimus paskelbia Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt)
	2. Nesibaigus pasiūlymų pateikimo, bet ne vėliau kaip likus 2 darbo dienoms iki pasiūlymų pateikimo termino pabaigos, Pirkėjas turi teisę savo iniciatyva paaiškinti, patikslinti konkurso sąlygas Europos Sąjungos struktūrinės paramos svetainėje [www.esinvesticijos.lt](http://www.esinvesticijos.lt).
	3. Pirkėjas nerengs susitikimų su tiekėjais dėl pirkimo dokumentų paaiškinimų.

# PASIŪLYMŲ NAGRINĖJIMAS IR VERTINIMAS

* 1. Pasiūlymų nagrinėjimo, vertinimo ir palyginimo procedūras atlieka Komisija, tiekėjams ar jų įgaliotiems atstovams nedalyvaujant.
	2. Komisija nagrinėja:
		1. ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus;
		2. ar tiekėjai pasiūlyme pateikė visus duomenis, dokumentus ir informaciją, apibrėžtą šiose konkurso sąlygose ir ar pasiūlymas atitinka šiose konkurso sąlygose nustatytus reikalavimus;
		3. ar nebuvo pasiūlytos neįprastai mažos kainos:
		4. pasiūlyme nurodyta kaina visais atvejais pripažįstama neįprastai maža, jeigu ji tenkina šią sąlygą: yra 15 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių, pasiūlytų kainų aritmetinį vidurkį.
		5. Komisija priima sprendimą dėl kiekvieno pasiūlymą pateikusio tiekėjo minimalių kvalifikacijos duomenų atitikties konkurso sąlygose nustatytiems reikalavimams. Jeigu tiekėjas pateikė netikslius ar neišsamius duomenis apie savo kvalifikaciją, Komisija prašo tiekėją šiuos duomenis papildyti arba paaiškinti per protingą terminą. Teisę dalyvauti tolesnėse pirkimo procedūrose turi tik tie tiekėjai, kurių kvalifikacijos duomenys atitinka pirkėjo keliamus reikalavimus.
	3. Iškilus klausimams dėl pasiūlymų turinio ir Komisijai raštu paprašius, tiekėjai privalo per Komisijos nurodytą terminą pateikti raštu papildomus paaiškinimus nekeisdami pasiūlymo esmės.
	4. Jeigu pateiktame pasiūlyme Komisija randa pasiūlyme nurodytos kainos apskaičiavimo klaidų, ji privalo raštu paprašyti tiekėjų per jos nurodytą terminą ištaisyti pasiūlyme pastebėtas aritmetines klaidas, nekeičiant vokų su pasiūlymais atplėšimo posėdžio metu paskelbtos kainos. Taisydamas pasiūlyme nurodytas aritmetines klaidas, tiekėjas neturi teisės atsisakyti kainos sudedamųjų dalių arba papildyti kainą naujomis dalimis.
	5. Kai pateiktame pasiūlyme nurodoma neįprastai maža kaina, Komisija turi teisę, o ketindama atmesti pasiūlymą – privalo tiekėjo raštu paprašyti per Komisijos nurodytą terminą pateikti neįprastai mažos pasiūlymo kainos pagrindimą, įskaitant ir detalų kainų sudėtinių dalių pagrindimą.
	6. Pasiūlymuose nurodytos kainos bus vertinamos eurais.

# PASIŪLYMŲ ATMETIMO PRIEŽASTYS

* 1. Komisija atmeta pasiūlymą, jeigu:
		1. Tiekėjas pateikė daugiau nei vieną pasiūlymą (atmetami visi tiekėjo pasiūlymai);
		2. Tiekėjas neatitiko minimalių kvalifikacijos reikalavimų, jei jie buvo taikomi;
		3. Tiekėjas pasiūlyme pateikė netikslius ar neišsamius duomenis apie savo kvalifikaciją ir, Pirkėjui prašant, nepatikslino jų;
		4. Galutinis pasiūlymas neatitiko konkurso sąlygose nustatytų reikalavimų (Tiekėjo pasiūlyme nurodytas pirkimo objektas neatitinka reikalavimų, nurodytų techninėje specifikacijoje, ir kt.) arba Tiekėjas, Pirkėjo prašymu, nekeisdamas pasiūlymo esmės, nepaaiškino savo pasiūlymo;
		5. Tiekėjas per Pirkėjo nurodytą terminą neištaisė aritmetinių klaidų ir (ar) nepaaiškino Pasiūlymo;
		6. Tiekėjo Galutiniame pasiūlyme buvo pasiūlyta neįprastai maža kaina ir Tiekėjas Pirkėjo prašymu nepateikė raštiško kainos sudėtinių dalių pagrindimo arba kitaip nepagrindė neįprastai mažos kainos;
		7. Tiekėjas pateikė melagingą informaciją, kurią Pirkėjas gali įrodyti bet kokiomis teisėtomis priemonėmis;
		8. Tiekėjas nepateikė pasiūlymo galiojimo užtikrinimo;
		9. Tiekėjas nepateikė darbų vykdymo grafiko;
		10. Tiekėjo, kurio Pasiūlymas neatmestas dėl kitų priežasčių, Galutiniame pasiūlyme buvo pasiūlyta per didelė, Pirkėjui nepriimtina kaina.
	2. Apie pasiūlymo atmetimą Tiekėjas informuojamas elektroniniu paštu per 1 (vieną) darbo dieną nuo šio sprendimo priėmimo dienos.

# DERYBOS

* 1. Jei Pirkėjo netenkina pateikti pasiūlymai, visi šių konkurso sąlygų nustatytus minimalius reikalavimus atitinkantys tiekėjai gali būti kviečiami deryboms.
	2. Jei skelbiamos Derybos - Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu, kurie rengiami atskiri kiekvienam tiekėjui.
	3. Derybos gali būti vykdomos dėl visų perkamų darbų, prekių ar paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų pirkimo objektui, tiekėjų kvalifikacijai, tiekėjų pasiūlymams, šių pasiūlymų vertinimo kriterijų ir esminių pirkimo sutarties sąlygų.
	4. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
	5. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
	6. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
	7. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę konkurso pasiūlymų eilę, vertinamas pirminis neatvykusio tiekėjo pasiūlymas.

# GALUTINIŲ PASIŪLYMŲ VERTINIMO TVARKA

* 1. Galutiniai pasiūlymai bus vertinami pagal Tiekėjo patirties ir ekonominio naudingumo kriterijus, t.y. kainos ir kokybės santykį:

| **Vertinimo kriterijai** | **Lyginamasis svoris, įvertinant ekonominį naudingumą** |
| --- | --- |
| kriterijus - **Kaina (C)**  | X=70 |
| kriterijus – **Tiekėjo patirties ir kokybiniai parametrai (T)**  | Y=30 |
| **Tiekėjo patirtis ir ekonominis naudingumas (S)** | S=100 |

* 1. kriterijų vertinimo tvarka:

|  |  |  |
| --- | --- | --- |
|  | Vertinimo kriterijai  | Lyginamasis svoris balais ekonominio naudingumo įvertinime |
|  | **Saulės elektrinės įrangos ir įrengimo kaina X1** | **40** |
|  | **Projektavimo, pridavimo VEI, leidimų gavimo ir kt. darbų kaina X2** | **20** |
|  | **Metine saulės elektrinės eksploatacijos kaina X3** | **10** |
|  | **Tiekėjo montavimo patirtis didesnių nei 100 kW saulės fotoelektrinių, sumontuotų ant gamybinio pastato stogo, su pagamintos elektros suvartojimu vidiniame įmonės tinkle elektrinių skaičius Y1** | **20** |
|  | **Saulės elektrinės garantinis laikotarpis) metais Y2** | **10** |

* 1. Pasiūlymo ekonominis naudingumas (S) apskaičiuojamas, sudedant Tiekėjo pasiūlymo kainos (C) ir kitų kriterijų (T) balus.
	2. Pasiūlymo kainos (C) balai apskaičiuojami,  sudedant atskirų kriterijų (X1 – X3) balus.
	3. Pasiūlymo techninių parametrų (T) balai apskaičiuojami, sudedant atskirų kriterijų (Y1 – Y2) balus.
	4. Kriterijaus (X1) balai skaičiuojami, mažiausios Tiekėjo nurodytos saulės fotoelektrinės įrangos ir įrengimo kainos ir vertinamo Tiekėjo pasiūlyme nurodytos saulės fotoelektrinės įrangos ir įrengimo kainos santykį padauginant iš kriterijaus X1 lyginamojo svorio balų
	5. Kriterijaus (X2) balai skaičiuojami, mažiausios Tiekėjo nurodytos saulės fotoelektrinės projektavimo, pridavimo VEI, leidimų gavimo ir kt. darbų kainos ir vertinamo Tiekėjo pasiūlyme nurodytos projektavimo, pridavimo VEI, leidimų gavimo ir kt. kainos santykį padauginant iš kriterijaus X2 lyginamojo svorio balų
	6. Kriterijaus (X3) balai skaičiuojami, mažiausios Tiekėjo nurodytos saulės fotoelektrinės metinės eksploatavimo kainos ir vertinamo Tiekėjo pasiūlyme nurodytos saulės fotoelektrinės metinės kainos santykį padauginant iš kriterijaus X3 lyginamojo svorio balų
	7. Kriterijaus (Y1) balai apskaičiuojami, Tiekėjo įvykdytų didesnių nei 100 kW saulės fotoelektrinių, sumontuotų ant gamybinio pastato stogo, su pagamintos elektros suvartojimu vidiniame įmonės tinkle sumontavimo projektų skaičiaus bei Tiekėjo, įvykdžiusio daugiausiai didesnių nei 100 kW saulės fotoelektrinių, sumontuotų ant gamybinio pastato stogo, su pagamintos elektros suvartojimu vidiniame įmonės tinkle sumontavimo projektų, skaičiaus santykį padauginant iš Y1 lyginamojo svorio balų.
	8. Kriterijaus (Y2) balai skaičiuojami, vertinamo Tiekėjo pasiūlyme nurodomo saulės fotoelektrinės (kaip bendro produkto) garantinio termino ir ilgiausio Tiekėjo nurodyto saulės fotoelektrinės garantinio termino santykį padauginant iš kriterijaus Y2 lyginamojo svorio balų. Taip pat, Tiekėjas turi pateikti Tiekėjo vadovo pasirašytą patvirtinimą apie garantuojamą saulės elektrinės (kaip bendro produkto) garantinį laikotarpį (metais).

# SPRENDIMAS DĖL LAIMĖTOJO NUSTATYMO

* 1. Išnagrinėjęs, įvertinęs ir palyginęs pateiktus pasiūlymus, Pirkėjas nustato pasiūlymų eilę. Pasiūlymai šioje eilėje surašomi ekonominio naudingumo balų mažėjimo tvarka. Jeigu kelių pateiktų Pasiūlymų yra vienodi ekonominio naudingumo balai, nustatant pasiūlymų eilę pirmesnis į šią eilę įrašomas Tiekėjas, kurio Pasiūlymas pateiktas anksčiausiai.
	2. Tais atvejais, kai pasiūlymą pateikė tik vienas Tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal Konkurso sąlygų nuostatas.
	3. Ekonomiškiausią pasiūlymą pateikęs Tiekėjas yra skelbiamas laimėjusiu konkursą ir jis kviečiamas sudaryti Sutartį, nurodant laiką iki kada reikia sudaryti Sutartį.
	4. Jeigu Tiekėjas, kurio pasiūlymas pripažintas laimėjusiu, raštu atsisako sudaryti Sutartį arba iki nurodyto laiko neatvyksta sudaryti Sutarties, nepateikia Sutarties įvykdymo užtikrinimo, arba atsisako Sutartį sudaryti Pirkimo dokumentuose nustatytomis sąlygomis, laikoma, kad jis atsisakė sudaryti Sutartį. Tuo atveju Komisija siūlo sudaryti Sutartį Tiekėjui, kurio pasiūlymas pagal sudarytą pasiūlymų eilę yra pirmas po Tiekėjo, atsisakiusio sudaryti Sutartį. Šiuo atveju Pirkėjas gali besąlygiškai pasinaudoti Tiekėjo pateiktu pasiūlymo užtikrinančiu dokumentu.

# PIRKIMO SUTARTIES SĄLYGOS

* 1. Pirkimo sutartis su tiekėju bus pasirašoma per 2 darbo dienas nuo konkurso laimėtojo paskelbimo dienos.
	2. Sudarant pirkimo sutartį, negali būti keičiama laimėjusio tiekėjo galutinio pasiūlymo kaina ir esminės sąlygos.
	3. Sutarties kainos apskaičiavimo būdas – fiksuotos kainos nustatymas. Kaina, dėl kainų lygio pasikeitimų, mokesčių pasikeitimų ar kitų priežasčių, nebus perskaičiuojama.
	4. Pirkimo sutarties įvykdymas turi būti užtikrintas Lietuvos Respublikoje ar užsienyje registruoto banko besąlygiška ir neatšaukiama sutarties sąlygų įvykdymo garantija ar draudimo bendrovės laidavimu, kurį dalyvis, kurio pasiūlymas pripažintas laimėjusiu, per 7 (septynias) darbo dienas nuo Sutarties pasirašymo dienos, privalo pirkėjui pateikti deramai įformintą, atitinkančią Lietuvos Respublikos teisės aktų reikalavimus. Užtikrinimo vertė *–* ne mažiau kaip 10 % sutarties vertės.Sutartis įsigalioja tiekėjui pateikus reikalaujamą sutarties įvykdymo užtikrinimą, galiojantį visą sutarties vykdymo laiką.
	5. Tiekėjo pateikto darbų vykdymo grafiko nesilaikymas yra esminis sutarties pažeidimas. Jei Tiekėjas nesilaiko darbų vykdymo grafiko Pirkėjas turi teisę taikyti 900 Eurų baudą už kiekvieną uždelstą darbų vykdymo grafiko dieną, taip pat pasinaudoti darbų įvykdymo laidavimu/garantija, taip pat nutraukti sutartį ir skelbti naują pirkimą.
	6. Įvykdžius sutartį Pirkėjas turi teisę sulaikyti 10% sutarties sumos Tiekėjo nurodytam garantiniam laikotarpiui, arba išmoka visą sumą Tiekėjui per 3 darbo dienas gavęs iš Tiekėjo Lietuvos Respublikoje ar užsienyje registruoto banko be sąlygišką ir neatšaukiamą garantija ar draudimo bendrovės laidavimą galiojantį garantiniu laikotarpiu.
	7. Tiekėjas privalo užtikrinti techninėje specifikacijoje nurodytą metinį pagaminamą elektros energijos kiekį. Jei per metus elektrinė nepagamina deklaruoto metinio elektros energijos kiekio, Tiekėjas, už tokius metus sumoka kompensaciją Pirkėjui 10 (dešimt) Euro centų už kiekvieną nepagamintą per metus kilovatvalandę. Mokėjimas turi būti atliktas per 30 (trisdešimt) dienų po fakto nustatymo.
	8. Tiekėjas pateiktą pasiūlyme metinę eksploatacijos kainą įsipareigoja užtikrinti atskiru garantiniu raštu visam garantiniam laikotarpiui. Jei elektrinės garantiniu laikotarpiu elektrinės eksploatacinės išlaidos viršija Tiekėjo pasiūlyme nurodytų išlaidų sumą, Tiekėjas, tokias išlaidas dengia savo lėšomis.
	9. Tiekėjui bus atsiskaitoma už atliktus darbus per 45 dienas nuo atitinkamo dokumento gavimo.
	10. Sutartis su Tiekėju nutraukiama:
		1. Kai Tiekėjo Darbų vykdymo vėlavimas suteikia pagrindą manyti, jog Paslaugos ar Darbai nebus užbaigti laiku;
	11. Tiekėjui savo iniciatyva, nesant Pirkėjo pritarimo, sustabdo Paslaugų teikimą ar Darbų atlikimą daugiau kaip 10 dienų;
	12. Tiekėjas nevykdo pagrįstų Pirkėjo ar Pirkėjo paskirto statinio statybos techninio prižiūrėtojo nurodymų dėl Tiekėjo atliekamų darbų kokybės ir toliau vykdo Darbus, neatitinkančius statybą reglamentuojančių teisės aktų ar Techninės specifikacijos;
	13. Nevykdo kitų pagrįstų raštiškų Pirkėjo ar jo paskirto statinio statybos techninio prižiūrėtojo nurodymų dėl šioje Sutartyje numatytų įsipareigojimų vykdymo.
	14. Savo iniciatyva, be racionalaus pagrindimo, iš anksto raštiškai nepranešdamas Užsakovui skiria (ar keičia) Pirkimo sąlygose nenurodytus specialistus, arba samdo nesuderintus subrangovus.
	15. Tiekėjas padaro esminį sutarties pažeidimą.
	16. Kitais Sutarties Projekte (Konkurso sąlygų 3 priedas) numatytais atvejais.
	17. Pirkėjas turi teisę vienašališkai nutraukti sutartį, jeigu jo atžvilgiu LVPA arba bankas nutraukia finansavimą. Priėmęs sprendimą nutraukti sutartį, pirkėjas ne vėliau kaip per 3 darbo dienas nuo sprendimo priėmimo apie šį sprendimą informuoja Tiekėją. Tokiu atveju Tiekėjui apmokama už darbus kurie yra atlikti iki sutarties nutraukimo. Jokios kompensacijos ar kitokios išmokos Tiekėjui, tokiu atveju, nėra mokamos.
1. **Baigiamosios nuostatos**
	1. Tiekėjams pasiūlymų rengimo ir dalyvavimo konkurse išlaidos neatlyginamos.
	2. Pirkėjas bet kuriuo metu iki pirkimo sutarties sudarymo turi teisę nutraukti pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti pirkimo procedūras, pirkėjas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu pirkimo procedūros nutraukiamos iki galutinio pasiūlymo pateikimo termino, visiems pirkimo sąlygas ir (arba) pirkimų dokumentus įsigijusiems tiekėjams. Jeigu pirkimo sąlygos ir (arba) pirkimo dokumentai skelbiami viešai (pavyzdžiui, interneto svetainėje), ten pat skelbiamas pranešimas apie pirkimo procedūrų nutraukimą.
	3. Informacija, pateikta pasiūlymuose, išskyrus vokų atplėšimo metu skelbiamą informaciją, tiekėjams ir tretiesiems asmenims, išskyrus asmenis, administruojančius ir audituojančius ES struktūrinių fondų paramos naudojimą, neskelbiami.
2. **Priedai**
	1. Techninė specifikacija;
	2. Pasiūlymo forma;

1 konkurso sąlygų priedas

**0.4 MWp SAULĖS FOTOELEKTRINĖS ĮRANGOS (ĮSKAITANT MONTAVIMĄ) PIRKIMO SĄLYGŲ TECHNINĖ SPECIFIKACIJA**

1. **BENDRA INFORMACIJA APIE PIRKIMO OBJEKTĄ**:
	1. Pirkėjas – UAB „S-Form“ siekia pagal 4 prioriteto „Energijos efektyvumo ir atsinaujinančių išteklių energijos gamybos ir naudojimo skatinimas“ priemonę "AEI diegimas įmonėje UAB “S-Form” Nr.04.2.1-LVPA-K-836-01-0039
	2. Pirkimo objektas: 0.4 MWp saulės fotoelektrinės įrangos (įskaitant montavimą) pirkimo sąlygos
	3. Saulės šviesos elektrinės įrengimo vieta – Pramonės g. 16 a, Alytus, LT-62175, Lietuva.
	4. Įranga bus montuojama ant Pirkėjo nuosavybės teise valdomo pastato stogo:
	5. Darbai ir paslaugos turi būti atlikti/suteikti pagal reikalaujamus terminus.
2. **PAGRINDINIAI REIKALAVIMAI SAULĖS ŠVIESOS ELEKTRINĖS ĮRANGAI IR JOS MONTAVIMO DARBų apimčiai:**

|  |  |  |
| --- | --- | --- |
| **Eil. Nr.** | **Parametrai** | **Reikalavimai** |
|  | Bendra SE įrengtoji galia, kW | 400 |
|  | Naudojama įranga | Nauja |
|  | Montavimo aikštelė | Stogo dangos paruošimas darbams |
|  | Montavimo sistemos tipas | Balastinė be fizinės intervencijos į pastato stogo konstrukcijas |
|  | Montavimo konstrukcija | Atspari korozijai: Aliuminio lydinio, plieninė karšto cinkavimo . Pateikiama laisvos formos deklaracija apie ilgaamžiškumą. |
|  | Užtikrintas bendras metinis pagamintas elektros kiekis | 400000 kWh – Pateikiama sertifikuota programine įranga atlikta fotovoltinės jėgainės generacijos modeliavimo ataskaita su eskizais arba lygiavertis dokumentas, bei laisvos formos deklaracija/garantija apie metinio pagaminto kiekio užtikrinimą. |
|  | Veikimas | Iš saulės elektrinės pagaminta elektros energija turi būti tiekiama į vidinį įmonės elektros tinklą vidiniams poreikiams patenkinti, o perteklinė energija paskirstoma į bendrą ESO tinklą |
|  | Monitoringo internetu sistema | Su galimybe Pirkėjui stebėti SE darbą, kuri realiu laiku atvaizduotų pagamintą el. energijos suminę galią bei kiekvieno inverterio lygmeniu, įtampos ir srovės kokybės parametrus, fotovoltinių modulių temperatūrą, saulės apšvitos intensyvumą. Galimybė matyti ataskaitas bei istoriją nuo pat elektrinės įrengimo |
|  | Dokumentacija | SE elektrotechninės dalies projekto parengimas |
|  | Dokumentacija | Elektrinės pridavimas ir pažymos gavimas iš valstybinės energetikos inspekcijos VEI |
|  | Dokumentacija | Leidimo gamini el. energiją gavimas |

1. **techniniai ir kokybiniai reikalavimai įrangai ir įrengimams:**

|  |  |  |  |
| --- | --- | --- | --- |
| **Eil. Nr.** | **Techniniai ir kokybiniai parametrai ir rodikliai** | **Minimalūs reikalavimai** | **Pastabos** |
|  | **Kokybiniai reikalavimai modulių gamintojams** |  |  |
|  | Siūlomų modulių gamintojas atitinka ISO 9001 (arba lygiaverčio) standarto reikalavimus |  | Pateikiama sertifikato ar lygiaverčio dokumento kopija (kopijos leidžiamos lietuvių/anglų/vokiečių kalba) |
|  | Siūlomų modulių gamintojas atitinka ISO 14001 (arba lygiaverčio) standarto reikalavimus |  | Pateikiama sertifikato ar lygiaverčio dokumento kopija (kopijos leidžiamos lietuvių/anglų/vokiečių kalba) |
|  | **Siūlomų fotovoltinių modulių techniniai ir kokybiniai parametrai** |  | Pateikiama atitikties deklaracija ir sertifikatų kopijos (kopijos leidžiamos lietuvių/anglų/vokiečių kalbomis) |
|  | Produkto gamyklinė garantija | ≥ 12 metų | Teikiamas gamintojo garantinis raštas |
|  | Efektyvumo garantija po 10 metų eksploatacijos, lyginant su nominalia | ≥ 90% | Teikiama įrangos specifikacija |
|  | Efektyvumo garantija po 25 metų eksploatacijos, lyginant su nominalia | ≥ 80% | Teikiama įrangos specifikacija |
|  | Teikiamas garantinis sertifikatas | Taip |  |
|  | Kokybės standartas | IEC 61215 | Teikiamas nepriklausomos sertifikavimo įmonės sertifikatas ar lygiavertis dokumentas |
|  | Kokybės standartas | IEC 61730 | Teikiamas nepriklausomos sertifikavimo įmonės sertifikatas ar lygiavertis dokumentas |
|  | **Siūlomų įtampos keitiklių techniniai ir kokybiniai parametrai** |  | Pateikiama atitikties deklaracija ir sertifikatų kopijos (kopijos leidžiamos lietuvių/anglų/vokiečių kalbomis) |
|  | Apsaugos klasė |  IP 65 arba geresnė | Teikiama įrangos specifikacija |
|  | Maksimalus efektyvumas | ≥ 98% | Teikiama įrangos specifikacija |
|  | Kokybės standartas | IEC 62109 | Teikiamas nepriklausomos sertifikavimo įmonės sertifikatas ar lygiavertis dokumentas |
|  | Kokybės standartas | IEC 62116 | Teikiamas nepriklausomos sertifikavimo įmonės sertifikatas ar lygiavertis dokumentas |
|  | Kokybės standartas | IEC 61727 | Teikiamas nepriklausomos sertifikavimo įmonės sertifikatas ar lygiavertis dokumentas |
|  | Produkto gamyklinė garantija | ≥ 10 metų | Teikiamas gamintojo garantinis raštas |
|  | **Siūlomų tvirtinimo konstrukcijų techniniai ir kokybiniai parametrai** |  | Pateikiama atitikties deklaracija ir sertifikatų kopijos (kopijos leidžiamos lietuvių/anglų/vokiečių kalba) |
|  | Gamyklinė garantija | ≥ 20 metų | Teikiamas garantinis sertifikatas |

Konkurso sąlygų priedas Nr. 2

PASIŪLYMO FORMA

**SAULĖS FOTOELEKTRINĖS ĮRANGOS (ĮSKAITANT MONTAVIMĄ) PIRKIMO**

**PASIŪLYMAS**

**2017 m. [\_\_\_] mėn. [\_\_\_] d.**

|  |  |
| --- | --- |
| Tiekėjo pavadinimas ir kodas *(jei pasiūlymą pateikia ūkio subjektų grupė, nurodyti visų partnerių pavadinimus)* |  |
| Tiekėjo adresas |  |
| Atsakingo asmens vardas ir pavardė |  |
| Telefono numeris |  |
| Fakso numeris |  |
| El. pašto adresas |  |

Pažymime, kad sutinkame su visomis pirkimo dokumentų sąlygomis:

1. skelbime, paskelbtame svetainėje [www.einvesticijos.lt](http://www.einvesticijos.lt)
2. Konkurso sąlygose ;
3. Pirkimo dokumentų prieduose.

Pateikiame siūlomų darbų ekonomiškai naudingiausio pasiūlymo vertinimo kriterijų aprašymą:

|  |  |  |
| --- | --- | --- |
| **Eil. Nr.** | **Techniniai rodikliai** | **Siūlomo rodiklio reikšmė** |
|  | **Tiekėjo montavimo patirtis, didesnių nei 100 kW saulės fotoelektrinių, sumontuotų ant gamybinio pastato stogo, su pagamintos elektros suvartojimu vidiniame įmonės vidiniame tinkle (Y1)** | *[Tiekėjas pateikia vykdytų projektų sąrašą bei užsakovų patvirtinimus ir/arba Energetikos inspekcijos užduotas techninės būklės patikrinimo pažymas]* |
|  | **Saulės elektrinės garantinis laikotarpis (Y2)** | *[nurodomas saulės elektrinės garantinis laikotarpis metais, kurį garantuoja Tiekėjas]**[Tiekėjas turi pateikti Tiekėjo vadovo pasirašytą patvirtinimą apie garantuojamą saulės elektrinės garantinį laikotarpį (metais)]* |

Siūlome šią Pirkimo objekto kainą:

| **Eil. Nr.** | **Prekių/paslaugų/darbų pavadinimas** | **Kiekis** | **Mato****vnt.**  | **Vieneto kaina,****Eur (be PVM)** | **Vieneto kaina,****Eur (su PVM)** | **Kaina, Eur (be PVM)** | **Kaina, Eur (su PVM)** |
| --- | --- | --- | --- | --- | --- | --- | --- |
| **1** | **2** | **3** | **4** | **5** | **6**  | **7** | **8** |
|  | **Fotovoltiniai moduliai** (*nurodyti tikslų pavadinimą*) |  |  |  |  |  |  |
|  | **Įtampos ketikliai** (*nurodyti tikslų pavadinimą, jeigu siūlomi skirtingi modeliai nurodyti visus modelius atskirose eilutėse)* |  |  |  |  |  |  |
|  | **Tvirtinimo konstrukcijos** (*nurodyti tikslų pavadinimą)* |  |  |  |  |  |  |
|  | **Papildomos medžiagos ir/ar komponentai** (*atskirose eilutėse išskirti esmines naudojamas papildomas medžiagas ir/ar komponentus prie saulės elektrinės įrangos*) |  |  |  |  |  |  |
|  | **Montavimo darbų atlikimas** |  |  |  |  |  |  |
|  |  | **Viso saulės elektrinės įranga ir darbai be PVM** |  |  |
|  | **Projekto parengimas, leidimu gavimas, kiti su tuo susiję darbai pridavimas Valstybinei energetikos inspekcijai** |  |  |  |  |  |  |
| 7 | **Pridavimas Valstybinei energetikos inspekcijai** |  |  |  |  |  |  |
| 8 | **Metinė saulės jėgainės eksploatacinė kaina** |  |  |  |  |  |  |
|  |  | **Viso projektavimo darbai, leidimu gavimas, pridavimas VEI, kiti su tuo susiję darbai ir metinė eksploatacinė kaina** |  |  |
|  |  | **Viso be PVM** |  |  |
|  |  | PVM: |  |  |
|  | **IŠ VISO (bendra pasiūlymo kaina su PVM):** |  |  |

Bendra pasiūlymo kaina be PVM - \_\_\_\_\_\_\_\_\_\_ EUR (*suma žodžiais)*

Į šią sumą įeina visos išlaidos ir visi mokesčiai (pristatymo, draudimo, pakrovimo, sumontavimo ir kt.). Siūlomas Pirkimo objektas visiškai atitinka Pirkimo dokumentuose nurodytus reikalavimus.

Informacija apie subrangovus:

|  |  |  |  |  |
| --- | --- | --- | --- | --- |
| **Eil. Nr.** | **Subrangovo pavadinimas ir adresas** | **Įmonės kodas** | **Subrangovui ketinami pavesti darbai/paslaugos** | **Sutarties dalis, kuriai ketinama pasitelkti subrangovus** |
|  |  |  |  |  |

Pridedame preliminarių susitarimų / sutarčių su nurodytais subrangovais bei nurodytų subrangovų kvalifikacijos dokumentų skaitmenines kopijas.

Kartu su pasiūlymu pateikiami šie dokumentai:

|  |  |
| --- | --- |
| **Eil. Nr.** | **Pateiktų dokumentų pavadinimas** |
|  |  |
|  |  |
|  |  |

Pasiūlymas galioja iki \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

*Dalyvis arba jo įgaiotas asmuo parašas vardas ir pavar*